МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА

КРИТЕРИЙ ЗА ОЦЕНКА НА ОФЕРТАТА. ПОКАЗАТЕЛИ, ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА И МЕТОДИКА ЗА ОЦЕНКА НА ОФЕРТИТЕ

В настоящата обществена поръчка икономически най-изгодната оферта се определя въз основа на критерия за възлагане оптимално съотношение качество/цена.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.

„Комплексната оценка” се определя на база следните показатели:

|  |  |
| --- | --- |
| Показатели (наименование) | Относителна тежест в КО |
| 1. **Срок за изпълнение на строителството /в календарни дни/ - К1** | **50** |
| 2. **Предлагана цена – К2** | **50** |

Комплексната оценка на всяка оферта ще се определя съгласно следната формула:

КОi = К1 + К2, където:

КОi - е комплексната оценка на съответната оферта;

**Показател за оценка - срок за изпълнение на строителството /в календарни дни/ К1:**

Оценява се предложеният срок за изпълнение на строителството в календарни дни. Предложенията по показател срок за изпълнение на строителството се представят като цяло число. Ще бъдат отстранени предложения, в които срокът за изпълнение е предложен в различна мерна единица и/или е констатирано разминаване между предложения срок за изпълнение и линейния график извън математически допустимото закръгляване при изчисление.

**Участниците не могат да предлагат срок за изпълнение на строителството по-дълъг от** 120 **календарни дни.**

**Срокът за изпълнение на строителството започва да тече от датата на съставяне на** **Протокол 2а на обекта и е с продължителност до съставяне на Акт № 15.**

Показател за оценка - **срок за изпълнение на строителството - К1**

Оценката на участниците по показателя К1, се оценява по формулата:

К1 = **Аmin** х 50, където:

Аi

Аmin - е най-краткият предложен срок за изпълнение на строителството от участник в процедурата;

Аi - е срокът за изпълнение на поръчката, предложен от съответния участник.

**Показател за оценка - предлагана цена К2:**

Оценката на участниците по показателя К2, се оценява по формулата:

К2 = **Сmin** х 50, където:

Ci

Сmin - е най-ниската предложена цена за изпълнение на поръчката от участник в процедурата;

Сi - е цената за изпълнение на поръчката, предложена от съответния участник;

**Участник предложил цена за изпълнение по-висока от прогнозната стойност ще бъде** **отстранен от участие в процедурата.**

На първо място ще бъде класиран участникът, чиято офертата е получила най-голям брой точки при определяне на комплексната оценка.

Класирането на офертите ще се извършва в низходящ ред.

В случай че комплексните оценки на две или повече оферти са равни, за икономически най-изгодна ще се приеме тази оферта, в която се предлага най-ниска цена. При условие, че и цените са еднакви се сравняват оценките по показател „Срок за изпълнение на строителството“ и се избира офертата с по-благоприятна стойност по този показател. При еднакви предложения и по двата показателя се провежда публичен жребий по реда на ЗОП.